
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

MEMO

PËR PROJEKTLIGJIN
“PËR RATIFIKIMIN E MARRËVESHJES
NDËRMJET REPUBLIKËS SË SHQIPËRISË DHE BASHKIMIT 
EVROPIAN, PËR PJESËMARRJEN E REPUBLIKËS SË SHQIPËRISË 
NË PROGRAMIN EVROPA KRIJUESE (2021-2027)”



· HYRJE

Projektligji "Për ratifikimin e marrëveshjes, ndërmjet Republikës së Shqipërisë dhe Bashkimit Evropian, për pjesëmarrjen e Republikës së Shqipërisë në programin Evropa krijuese (2021- 2027)" është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

Ai  është në përputhje edhe me ligjin nr.9590, datë 27.10.2006 “Për ratifikimin e marrëveshjes së Stabilizim Asociimit, ndërmjet Republikës së Shqipërisë dhe komuniteteve evropiane e të shteteve anëtare të tyre”. 


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj ka për qëlllim ratifikimin e marrëveshjes ndërmjet Republikës së Shqipërisë dhe Bashkimit Evropian, për pjesëmarrjen e Republikës së Shqipërisë në programin Evropa Krijuese (2021-2027). Marrëveshja synon të zhvillojë e të mbështesë bashkëpunimin kulturor mes  palëve, duke ofruar mundësinë operatorëve kulturorë shqiptarë të aplikojnë në  këtë program, për të përfituar mbështetje financiare dhe duke ndikuar në  perspektivën e forcimit të dialogut ndërkulturor evropian dhe shkëmbimit të  praktikave më të mira.

[bookmark: _GoBack]“Evropa Krijuese” është një program i BE-së, që mbështet sektorët kulturorë e krijues dhe kinematografinë evropiane, duke mundësuar rritjen e kontributit të  tyre për punësim dhe zhvillim. Programi mbështet rreth 250.000 artistë,  profesionistë kulturorë dhe audio-vizualë, si dhe organizata, publike dhe private, që ushtrojnë aktivitetin e tyre në fushën e arteve skenike, arteve të bukura, botimit, filmit, televizionit, muzikës, arteve ndërdisiplinore, trashëgimisë dhe  industrisë së video-lojërave. Aderimi në këtë program është i domosdoshëm, me qëllim pranimin e aplikimeve nga subjektet shqiptarë si: shoqatat, organizatat rajonale dhe subjekte të tjerë të shoqërisë civile për krijimin e partneriteteve me organizata / shoqata rajonale dhe  evropiane, për periudhën 2021-2027.

· [bookmark: page3]EFEKTET FINANCIARE

Sa i takon efekteve financiare, sqarojmë se ky projektligj shoqërohet me efekte financiare, ku aneksi I parashikon rregullat që rregullojnë kontributin financiar të Shqipërisë në programin e Evropës Krijuese (2021-2027), ku kontributi financiar i Shqipërisë parashikohet në bazë vjetore dhe në përputhje me shumën e disponueshme në buxhetin e Unionit për ndarjet buxhetore të nevojshme për menaxhimin, ekzekutimin dhe funksionimin e programit. Tarifa e pjesëmarrjes e përmendur në nenin 3(7) të kësaj Marrëveshjeje do të ndahet: 2021: 0.5%; 2022: 1.0%; 2023: 1.5%; 2024: 2.0%; 2025: 2.5%; 2026: 3.0%; 2027: 4.0%. Në përputhje me nenin 3(5) të kësaj marrëveshjeje, kontributi fillestar operacional që duhet paguar nga Shqipëria, për pjesëmarrjen e saj në program do të llogaritet për vitet financiare përkatëse, duke aplikuar një rregullim në çelësin e kontributit. Rregullimi i çelësit të kontributit do të jetë: çelësi i kontributit i rregulluar = çelësi i kontributit × koeficient. 

Koeficienti i përdorur për llogaritjen e mësipërme për të rregulluar çelësin e kontributit do të jetë 0.55. Pagesën e kontributit financiar të Shqipërisë Komisioni do t'i komunikojë Shqipërisë, sa më shpejt të jetë e mundur dhe maksimumi kur publikon thirrjen e parë për fonde të vitit financiar, informacionin e mëposhtëm: shumat në ndarjet e angazhimeve në buxhetin e Bashkimit të miratuara përfundimisht për vitin në fjalë për linjat buxhetore që mbulojnë pjesëmarrjen e Shqipërisë, në program; shumën e tarifës së pjesëmarrjes të përmendur në nenin 3(7).


Përgatiti: Genc Pecani 
2

image1.png




